 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**APSTIPRINĀTI**

ar Madonas novada pašvaldības domes

31.10.2024. lēmumu Nr. 655

(protokols Nr. 22, 41. p.)

**Nekustamā īpašuma Brīvības iela 9, Barkava, Barkavas pagasts, Madonas novads, daļas pakomāta izvietošanai, nomas tiesību**

**IZSOLES NOTEIKUMI**

**2024.gada \_\_\_\_\_\_\_\_\_\_\_\_ Madonā**

**1. Vispārīgie noteikumi**

1.1.Nekustamā īpašuma Brīvības iela 9, Barkava, Barkavas pagasts, Madonas novads, daļas pakomāta izvietošanai, nomas tiesību izsoles noteikumi (turpmāk – Noteikumi) nosaka kārtību, kādā tiek rīkota nomas tiesību izsole Madonas novada pašvaldībai piederošā nekustamā īpašuma daļai Brīvības ielā 9, Barkavā, Barkavas pagastā, Madonas novadā, ar kadastra apzīmējumu 70440080210001 no 2m2 līdz 4m2 (turpmāk – Nomas objekts).

1.2. Izsole tiek organizēta saskaņā ar Publiskas personas finanšu līdzekļu un mantas izšķērdēšanas novēršanas likumu, likumu “Pašvaldību likums”, MK noteikumiem Nr.97 “Publiskas personas mantas iznomāšanas noteikumi”.

1.3.Noteikumu mērķis ir nodrošināt nomas tiesību izsoles dalībniekiem atklātu un vienādu iespēju nomas tiesību iegūšanai uz Madonas novada pašvaldības Nomas objektu, nodrošinot pretendentu izvēles procesa caurspīdīgumu, kā arī nodrošinot “iespējami augstāku cenu” likuma “Par valsts un pašvaldību finanšu līdzekļu un mantas izšķērdēšanas novēršanu” izpratnē.

1.4. Izsoli organizē un veic Madonas novada pašvaldības Īpašuma iznomāšanas un atsavināšanas izsoļu komisija (turpmāk tekstā – Komisija). Ar Izsoles noteikumiem var iepazīties interneta vietnē [www.madona.lv](http://www.madona.lv) vai Madonas novada centrālajā administrācijā (Saieta laukums 1, Madona, Madonas novads, 101.kabinetā) darba laikā (darba dienās no plkst.8.00 - 17.00, pirmdienās līdz pkst.18.00, piektdienās līdz plkst.16.00).

1.5. Nomas objekta paredzētais iznomāšanas veids pakomāta novietošana.

1.6. Nomas līgums tiks slēgts uz 5 (pieciem) gadiem.

1.6. Izsoles cena noteikta par vienu kvadrātmetru, pretendentiem ir jāiesniedz skices ar plānotajām platībām.

**2. Objekta raksturojums**

|  |  |  |
| --- | --- | --- |
| 2.1. | Adrese, kadastra apzīmējums | Brīvības iela 9, Barkava, Barkavas pagasts, Madonas novads (kadastra apzīmējums 70440080210) |
| 2.2. | **Atrašanās vieta** |  |
| 2.3. | Nomas objektu sastāvs un raksturojums | Telpas ar kadastra apzīmējumu 70440080210001 daļa no 2m2 līdz 4m2 platībā |
| 2.4. | Iznomātāja īpašuma tiesība | Īpašuma tiesība uz nekustamo īpašumu Madonas novada pašvaldībai ir nostiprināta Barkavas pagasta zemesgrāmatas nodalījumā Nr. 100000086780 |
| 2.5. | Papildus informācija | Objekta apskates vieta un laiks - iepriekš vienojoties pa tālruni ar Barkavas pagasta pārvaldes vadītāju Aleksandru Šrubu, tālrunis 28374223 |

**3.Izsoles veids un maksājumi**

|  |  |  |
| --- | --- | --- |
| 3.1. | Izsoles veids | Atklāta mutiska izsole ar augšupejošu soli |
| 3.2. | Maksāšanas līdzekļi | 100% Euro |
| 3.3. | Nosacītais nomas maksas apmērs (izsoles sākumcena) | 1,21 EUR/m2 (viens euro, 21 cents) mēnesī par vienu telpas kvadrātmetru, neieskaitot PVN. |
| 3.4. | Izsoles solis | 0,10 EUR (nulle euro, 10 centi) |
| 3.5. | Nomas maksa | Izsolē nosolītā cena par Objekta lietošanu.  Papildus Nomas maksai Nomnieks maksā pievienotās vērtības nodokli normatīvajos aktos noteiktajā apmērā.  Nomnieks veic visu nodokļu, nodevu un jebkādus citus maksājumus, kas saistīti ar Nomnieka saimniecisko darbību Objektā, tajā skaitā maksā nekustamā īpašuma nodokli normatīvajos aktos noteiktajā apmērā.  Papildus Nomas maksai Nomnieks veic maksājumus par komunālajiem pakalpojumiem. |

**4. Izsoles priekšnoteikumi**

* 1. Pieteikumu izsolei pieņemšana tiek uzsākta pēc paziņojuma tīmekļvietnē [www.madona.lv](http://www.madona.lv).
  2. Par nomas tiesību pretendentu var kļūt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var lietot un apsaimniekot Izsoles objektu, un ir izpildījusi šajos noteikumos paredzētos priekšnoteikumus noteiktajā termiņā.
  3. Personām dalībai izsolē jāiesniedz šādi dokumenti:
     1. Fiziskām personām, uzrādot personu apliecinošu dokumentu:
        1. Pieteikumu (1.pielikums), kurā norāda:
* vārdu, uzvārdu, personas kodu, deklarētās dzīvesvietas adresi, tālruņa numurs, elektroniskā pasta adrese;
* nomas tiesību pretendenta pilnvarota pārstāvja vārdu, uzvārdu un personas kodu (ja ir);
* Objekta adresi/nosaukumu, kadastra numuru;
* pakomāta skices ar plānotajām platībām;
* nomas tiesību pretendenta piekrišanu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm.
  + 1. Juridiskām personām, pārstāvim uzrādot personu apliecinošu dokumentu:
       1. pieteikumu (1.pielikums), kurā norādīta:
* nosaukumu, reģistrācijas numuru un juridisko adresi, tālruņa numuru;
* nomas tiesību pretendenta pārstāvja vārdu, uzvārdu un personas kodu (ja ir);
* nomas Objekta adresi/nosaukumu, kadastra numuru;
* pakomāta skices ar plānotajām platībām;
* nomas tiesību pretendenta piekrišanu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm;

4.3.2.2. pilnvaru pārstāvēt juridisku personu izsolē, ja juridisku personu pārstāv persona, kurai nav paraksta tiesību;

4.3.2.3. pretendenta rakstisku apliecinājumu, ka tas nav pasludināts par maksātnespējīgu, neatrodas likvidācijas stadijā, tā saimnieciskā darbība nav apturēta vai pārtraukta, nav uzsākta tiesvedība par pretendenta darbības izbeigšanu, maksātnespēju vai bankrotu.

4.4. Objektu neiznomā pretendentam, ja pēdējā gada laikā no pieteikuma iesniegšanas dienas iznomātājs ir vienpusēji izbeidzis ar šo pretendentu noslēgto līgumu par īpašuma lietošanu, jo pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts ar iznomātāju noslēgts līgums par īpašuma lietošanu pretendenta rīcības dēļ.

4.5. Objektu neiznomā pretendentam, ja pretendents pēdējā gada laikā no pieteikuma iesniegšanas dienas nav labticīgi pildījis ar iznomātāju noslēgtā līgumā par īpašuma lietošanu noteiktos nomnieka pienākumus – tam ir bijuši vismaz trīs maksājumu kavējumi, kas kopā pārsniedz vienu nomas maksas aprēķina periodu, vai iznomātājam zināmi publiskas personas nekustamā īpašuma uzturēšanai nepieciešamo pakalpojumu maksājumu parādi, vai pretendentam ir jebkādas citas būtiskas neizpildītas līgumsaistības pret iznomātāju.

4.6. Pieteikumi ir iesniedzami Madonas novada pašvaldībā, Saieta laukums 1, Madona, Madonas novads, līdz **2024.gada \_\_\_.\_\_\_\_\_\_\_\_ plkst. 16:00.,** darba dienās no plkst.8.00 līdz plkst.17.00, pirmdienās līdz plkst.18.00, piektdienās – līdz plkst.16.00. vai elektroniski parakstītus uz e-pasta adresi: pasts@madona.lv.

4.7. Ja persona ir izpildījusi un atbilst šo noteikumu 4.3.-4.5.punktu noteikumus, tā tiek reģistrēta nomas tiesību pretendentu (turpmāk – Pretendents) reģistrācijas sarakstā, kurā ieraksta šādas ziņas:

4.7.1. Pretendenta kārtas numurs;

4.7.2. fiziskai personai – vārdu, uzvārdu, personas kodu, dzīvesvietas adresi; juridiskai personai – nosaukumu, reģistrācijas numuru, juridisko adresi.

4.8. Persona netiek reģistrēta:

4.8.1. ja vēl nav iestājies vai ir jau beidzies termiņš pieteikumu iesniegšanai;

4.8.2. ja nav iesniegti 4.3.punkta apakšpunktos minētie dokumenti un/vai ja uz personu ir attiecināmi 4.4. un 4.5. punktos noteiktie gadījumi.

4.9. Ar personas reģistrācijas brīdi Pretendentu reģistrācijas sarakstā, Pretendents iegūst tiesības piedalīties Nomas objekta nomas tiesību izsolē.

4.10. Komisija nav tiesīga līdz izsoles sākumam iepazīstināt personas ar ziņām par Pretendentiem.

**5. Izsoles norise**

5.1. Izsoles gaita tiek protokolēta. Izsoles protokolā atspoguļo visas komisijas priekšsēdētāja (vadītājs) un Pretendentu darbības izsoles gaitā. Protokolu paraksta visi komisijas locekļi.

5.2. Izsole notiek, ja uz to ir pieteicies, noteiktajā kārtībā reģistrējies un ierodas vismaz viens Pretendents. Pretendenti pirms izsoles sākšanas tiek iepazīstināti ar izsoles noteikumiem, ko apliecina ar saviem parakstiem Pretendentu reģistrācijas sarakstā.

5.3. Ja noteiktajā laikā uz izsoli ierodas vismaz 1 (viens) Pretendents, izsoles vadītājs paziņo par izsoles uzsākšanu.

5.4. Izsolē starp Pretendentiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.

5.5. Izsoles gaita:

5.5.1. Izsoli vada komisijas priekšsēdētājs.

5.5.2. Komisijas priekšsēdētājs, atklājot izsoli, iepazīstina ar komisijas sastāvu un pārliecinās par Pretendentu ierašanos saskaņā ar Pretendentu reģistrācijas sarakstu.

5.5.3. Pretendentam tiek izsniegta kartīte ar numuru, kas atbilst Pretendentu reģistrācijas sarakstā ierakstītajam kārtas numuram.

5.5.4. Izsoles komisijas vadītājs īsi raksturo iznomājamo Objektu, paziņo izsoles sākotnējo nomas maksu, kā arī izsoles soli – par kādu sākotnējā nomas maksa tiek paaugstināta ar katru nākamo solījumu.

5.5.5. Ja mutiskai izsolei ir reģistrēts un ieradies tikai viens Pretendents, izsoli atzīst par notikušu. Iznomātājs ar Pretendentu slēdz nomas līgumu par nomas maksu, kas nav zemāka par izsoles sākumcenu.

5.5.6. Pretendenti solīšanas procesā paceļ savu reģistrācijas kartīti ar numuru. Izsoles vadītājs atkārto pirmā solītāja reģistrācijas numuru un nosauc piedāvāto maksu. Piedāvātās izsoles maksas pieaugums nedrīkst būt mazāks par izsoles soli.

5.5.7. Izsoles komisija izsoles gaitā izsoles protokolā atzīmē katra Pretendenta piedāvāto maksu, turpinot maksas atzīmēšanu, kamēr to paaugstina. Atsakoties no turpmākas solīšanas, katrs Pretendents pretendentu reģistrācijas sarakstā ar parakstu apliecina savu pēdējo solīto nomas maksas summu.

5.5.8. Ja vairāki solītāji reizē sola vienādu maksu un neviens to nepārsola, tad nomas tiesības iegūst solītājs, kurš pieteikumu izsolei ir iesniedzis agrāk.

5.5.9. Ja neviens no izsoles dalībniekiem vairs augstāku maksu nepiedāvā, izsoles vadītājs trīs reizes atkārto pēdējo augstāko maksu un fiksē to ar vārdu “iznomāts”. Tas nozīmē, ka Objekts ir iznomāts izsoles dalībniekam, kas nosolījis pēdējo augstāko maksu.

5.5.10. Pretendents, kurš pēdējais piedāvājis augstāko nomas maksu, pēc nosolīšanas nekavējoties ar parakstu protokolā apliecina tajā norādītās nomas maksas atbilstību nosolītajai.

**6. Izsoles rezultātu apstiprināšana un līguma slēgšanas kārtība**

6.1. Ja nepieciešams papildu laiks, lai izvērtētu pieteikumu un nomas tiesību pretendentu atbilstību šo noteikumu prasībām un publicētajiem iznomāšanas nosacījumiem, mutiskās izsoles beigās paziņo laiku un vietu, kad tiks paziņoti mutiskās izsoles rezultāti. Ja papildu izvērtējums nav nepieciešams, mutiskās izsoles beigās paziņo, ka izsole pabeigta, kā arī nosauc visaugstāko nosolīto nomas maksu un nomas tiesību pretendentu, kas to nosolījis un ieguvis tiesības slēgt nomas līgumu. Mutiskās izsoles rezultātu paziņošanu protokolē.

6.2. Izsoles protokolu sastāda vienā eksemplārā. Nosolītājam tiek izsniegta izsoles protokola apliecināta kopija.

6.3. Iznomātājs nomas līgumu slēdz ar to Pretendentu, kurš nosolījis visaugstāko nomas maksu. Pretendents paraksta nomas līgumu vai rakstiski paziņo par atteikumu slēgt nomas līgumu ar iznomātāju saskaņotā saprātīgā termiņā, kas nav garāks par 15 darbdienām no nomas līguma projekta nosūtīšanas dienas. Ja iepriekš minētajā termiņā Pretendents līgumu neparaksta un neiesniedz attiecīgu atteikumu, ir uzskatāms, ka Pretendents no nomas līguma slēgšanas ir atteicies.

6.4. Ja Pretendents, kurš nosolījis augstāko nomas maksu, atsakās slēgt nomas līgumu, iznomātājam ir tiesības secīgi piedāvāt slēgt nomas līgumu tam Pretendentam, kurš nosolīja nākamo augstāko nomas maksu.

**7. Nobeiguma noteikumi**

7.1.Izsole atzīstama par nenotikušu, ja:

7.1.1. noteiktajos termiņos izsolei pieteikumu nav iesniegusi neviena persona;

7.1.2. Pretendentu reģistrācijas sarakstā nav reģistrēts neviens pretendents;

7.1.3. Pretendentu reģistrācijas sarakstā ir reģistrēts vismaz viens Pretendents, bet uz izsoli neviens Pretendents nav ieradies;

7.1.4. tiek konstatēts, ka bijusi noruna starp Pretendentiem, kas ietekmējusi izsoles procesu un rezultātu;

7.1.5. izsolē piedalās vairāki Pretendenti, bet neviens no viņiem nepārsola izsoles sākumcenu;

7.1.6. tiek konstatēts, ka nav ievēroti izsoles noteikumi;

7.1.7. tiek konstatēts, ka nepamatoti ir noraidīta kāda Pretendenta piedalīšanās izsolē.

7.2. Lēmumu par izsoles atzīšanu par nenotikušu pieņem Komisija.

7.3. Pretendentiem ir tiesības iesniegt sūdzību Madonas novada pašvaldības domes priekšsēdētājam par komisijas veiktajām darbībām 2 (divu) darbdienu laikā no izsoles dienas.

7.4. Noteikumiem ir šādi pielikumi, kas ir Noteikumu neatņemama sastāvdaļa:

7.4.1. Pieteikums nomas tiesību izsolei;

7.4.2. Nomas līguma projekts.

*Pielikums Nr. 1*

*31.10.2024. Nekustamā īpašuma Brīvības iela 9, Barkava,*

*Barkavas pagasts, Madonas novads, daļas,*

*nomas tiesību, nomas tiesību izsoles noteikumiem*

**Madonas novada pašvaldībai**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(reģistrācijas Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese, tālrunis, e-pasts)

**PIETEIKUMS**

***Nekustamā īpašuma Brīvības iela 9, Barkava, Barkavas pagasts, Madonas novads, daļas pakomāta izvietošanai, nomas tiesību izsolei***

Ar šī pieteikuma iesniegšanu piesaku savu dalību nekustamā īpašuma Brīvības iela 9, Barkava, Barkavas pagasts, Madonas novads, daļas pakomāta izvietošanai, nomas tiesību mutiskai izsolei ar augšupejošu soli sekojošam nomas objektam*:*

Nekustamā īpašuma Brīvības iela 9, Barkava, Barkavas pagasts, Madonas novads, daļa \_\_\_\_\_\_\_ kv. m. platībā – pakomāta izvietošanai.

Nomas laikā plānot izvietot pakomātu.

* *piekrītu manu personas datu apstrādei;*
* *apliecinu, ka šajā iesniegumā norādītā informācija ir patiesa;*
* *apzinos, ka par nepatiesu ziņu sniegšanu mani var saukt pie normatīvajos aktos noteiktās atbildības;*
* *piekrītu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm;*
* *apliecinu, ka uz pieteikuma iesniegšanas brīdi Pieteicējam nav pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, nav apturēta vai izbeigta saimnieciskā darbība, nav uzsākts likvidācijas process, nav nodokļu parādu valstij un Madonas novada pašvaldībai, tostarp nekustamā īpašuma nodokļu parādu.*

Pievienotie dokumenti:

1. Pakomāta skice ar plānotajām platībām.

2024.gada \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_*(paraksts, paraksta atšifrējums)*

*„Ar informāciju par Madonas novada pašvaldības personas datu apstrādes pamatnolūkiem saskaņā ar Eiropas Parlamenta un Padomes regulai Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 13.panta nosacījumiem ir iespējams iepazīties Madonas novada pašvaldības privātuma politikā:* [*http://www.madona.lv/datu-privatuma-politika/*](http://www.madona.lv/datu-privatuma-politika/)*”*

*Pielikums Nr. 2*

*31.10.2024. Nekustamā īpašuma Brīvības iela 9, Barkava,*

*Barkavas pagasts, Madonas novads, daļas,*

*nomas tiesību, nomas tiesību izsoles noteikumiem*

**NOMAS LĪGUMS**

**Madonā, 2024.gada \_\_\_.\_\_\_\_\_\_\_\_\_\_\_\_**

**Madonas novada pašvaldība**, reģistrācijas Nr. 90000054572, juridiskā adrese: Saieta laukums 1, Madona, Madonas novads, turpmāk tekstā – Iznomātājs, kura vārdā, saskaņā ar 29.02.2024. Madonas novada pašvaldības saistošo noteikumu Nr.7 “Madonas novada pašvaldības nolikums” \_\_\_\_\_ punktu, rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr.\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_, turpmāk tekstā – Nomnieks, no otras puses, abi kopā turpmāk tekstā – Puses, vai atsevišķi – Puse, izrādot brīvu un nepiespiestu gribu, bez maldības, viltus un spaidiem,

saskaņā ar \_\_\_.\_\_\_.\_\_\_\_\_\_. Notikušās nekustamā īpašuma nomas tiesību izsoles rezultātiem (protokols Nr.\_\_,\_\_.p.), noslēdz šo nomas līgumu, turpmāk tekstā – Līgums, par sekojošo:

1. **LĪGUMA PRIEKŠMETS**

1.1. Iznomātājs iznomā un Nomnieks pieņem nomā nedzīvojamās telpas daļu \_\_\_ v.m. platībā Brīvības iela 9, Barkava, Barkavas pagasts, Madonas novads, kadastra apzīmējums Nr. 4 nekustamajā īpašumā ar adresi Saieta laukums 2A, Madona, Madonas novads, kadastra apzīmējums 7044 008 0210 001, turpmāk tekstā – Nomas Objekts.

1.2. Nomas objekts ar nodošanas – pieņemšanas aktu tiks nodots Nomniekam nomā 10 (darbadienu) laikā pēc notikušās nekustamā īpašuma nomas tiesību izsoles rezultātu apstiprināšanas.

1.3. Nomas objekta izmantošanas mērķis – pakomāta izvietošana.

1.4. Iznomātāja īpašuma tiesība uz Objektu ir nostiprināta Barkavas pagasta zemesgrāmatu nodalījumā Nr. 100000086780.

1. **LĪGUMA TERMIŅŠ**

2.1. Līguma termiņš ir 5 (pieci) gadi. Līguma sākuma termiņš tiek skaitīts no Nomas objekta nodošanas akta Nomniekam parakstīšanas dienas.

2.2. Līguma termiņš normatīvajos tiesību aktos noteiktajā kārtībā var tikt mainīts uz Iznomātāja un Nomnieka rakstiskas vienošanās pamata.

2.3. Nomniekam ir pienākums paziņot Iznomātājam par vēlēšanos pagarināt Līguma termiņu ne vēlāk kā 2 (divus) mēnešus pirms Līgumā noteiktā termiņa beigām.

2.4. Līguma kopējas termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likuma 6.¹ panta pirmajā daļā noteikto nomas līguma termiņu.

1. **MAKSĀJUMI NORĒĶINU KĀRTĪBA**

3.1. Nomas maksa par Nomas Objekta lietošanu ir \_\_\_\_\_ *euro/m2* (\_\_\_\_ *euro* un \_\_\_ centi) mēnesī.

3.2. Papildus nomas maksai Nomnieks maksā pievienotās vērtības nodokli, turpmāk tekstā - PVN, atbilstoši rēķina izrakstīšanas dienā normatīvajos tiesību aktos noteiktajai likmei un kārtībai.

3.3. Nomas maksu Nomnieks sāk maksāt ar Nomas objekta nodošanas akta Nomniekam parakstīšanas dienu.

3.4. Nomnieks papildus maksā par patērēto elektroenerģiju.

3.5. Nomas maksas maksājumus Nomnieks veic pa kalendārajiem mēnešiem, tie jāieskaita Iznomātāja norēķinu kontā par iepriekšējo mēnesi līdz kārtējā mēneša pēdējam datumam. Maksājums tiek uzskatīts par saņemtu dienā, kad tas ir saņemts Iznomātāja norēķinu kontā. Iznomātāja rēķini tiek sūtīti uz Nomnieka Līgumā norādīto e-pasta adresi. Elektroniski saņemtais rēķins ir derīgs bez paraksta. Rēķina nesaņemšana nav uzskatāma par attaisnojumu nomas maksas apmaksas neveikšanai Līgumā norādītajā termiņā.

**4. IZNOMĀTĀJA PIENĀKUMI UN TIESĪBAS**

4.1. Iznomātājs apņemas:

4.1.1. nepasliktināt Nomniekam Nomas objekta lietošanas tiesības;

4.1.2. atlīdzināt Nomniekam Iznomātāja vainas dēļ radušos zaudējumus;

4.1.3. Līguma darbības termiņa beigās vai arī pēc Līguma pirmstermiņa izbeigšanas Iznomātājam ir jāpieņem no Nomnieka Nomas objekts, parakstot pieņemšanas – nodošanas aktu un jāizpilda saistības, kas ar Līgumu ir uzliktas Iznomātājam sakarā ar Līguma darbības termiņa beigām vai tā pirmstermiņa izbeigšanu.

4.2. Iznomātāja tiesības:

4.2.1. apsekot iznomāto Nomas Objektu, lai pārliecinātos par to izmantošanu atbilstoši Līguma noteikumiem;

4.2.2. prasīt Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus;

4.2.3. prasīt Līguma pirmstermiņa izbeigšanu, kā arī attiecīgo maksājumu piedziņu, ja Nomnieka vainas dēļ netiek ievēroti normatīvie akti vai Līguma saistības.

**5. NOMNIEKA PIENĀKUMI UN TIESĪBAS**

5.1. Nomnieka pienākumi:

5.1.1. veikt nomas maksas, normatīvajos aktos paredzēto nodokļu un citu maksājumu samaksu Iznomātājam Līgumā noteiktajā termiņā un apmērā;

5.1.2. nodrošināt Nomas objekta lietošanu atbilstoši Līgumā noteiktajam mērķim;

5.1.3. izmantot Nomas objektu tādā veidā, lai neradītu draudus cilvēku dzīvībai vai veselībai, Nomas objekta kvalitātei un drošībai;

5.1.4. sakopt un uzturēt kārtībā Nomas objektu, atbilstoši normatīvo aktu prasībām, un segt ar uzturēšanu saistītos izdevumus;

5.1.5. nekavējoties novērst Nomas objektam radušos bojājumus un segt ar bojājumu novēršanu saistītos izdevumus, turpinot maksāt nomas maksu pilnā apmērā;

5.1.6. atlīdzināt Iznomātājam Nomnieka vainas dēļ radušos zaudējumus, kas ir radušies nepildot vai nepienācīgi pildot Līgumā noteiktās saistības;

5.1.7. pēc līgumsaistību izbeigšanas atbrīvot demontēt Nomas Objektā uzstādīto pakomātu, un nodot Iznomātājam Nomas objektu sakārtotā stāvoklī;

5.1.8. gadījumā, ja uz Nomas objekta atbrīvošanas brīdi to stāvoklis ir pasliktinājies, tad Nomniekam ir jāizdara Nomas objekta remonts, saskaņojot ar Iznomātāju, vai jāapmaksā remonta vērtība, ja Iznomātājs tam piekrīt.

5.2. Nomniekam ir tiesības:

5.2.1. par saviem līdzekļiem veikt Nomas objekta labiekārtošanas darbus un būvdarbus, iepriekš tos rakstiski saskaņojot ar Iznomātāju un attiecīgajām valsts un pašvaldību iestādēm;

5.2.2. veikt Nomas objekta apsardzi pēc saviem ieskatiem un par saviem līdzekļiem;

5.2.3. netraucēti lietot Nomas objektu Līgumā noteiktajam mērķim.

**6. ATBILDĪBA**

6.1. Puses ir atbildīgas par visiem zaudējumiem, kas otrai Pusei var rasties ar Līgumu uzņemto saistību neizpildes vai nepienācīgās izpildes dēļ.

6.2. Par maksājumu termiņu kavējumiem Nomnieks Iznomātājam maksā nokavējuma procentus 0,1% apmērā no kavētās maksājuma summas par katru nokavēto dienu.

6.3. Puses neatbild par saistību neizpildi vai nepienācīgu izpildi, ja neizpildes cēlonis ir nepārvarama vara.

**7. Līguma GROZĪŠANA, PAPILDINĀŠANA UN izbeigšana**

7.1. Līgums var tikt grozīts, papildināts vai izbeigts pirms termiņa, Pusēm savstarpēji rakstveidā vienojoties. Šāda vienošanās stājas spēkā ar parakstīšanas brīdi un vienlaicīgi kļūst par Līguma neatņemamu sastāvdaļu. Līgumā paredzētajos gadījumos Iznomātājam ir tiesības vienpusēji grozīt Līguma noteikumus.

7.2. Līgums var tikt izbeigts pirms termiņa:

7.2.1. Pusēm savstarpēji rakstveidā vienojoties;

7.2.2. vienpusējas Līguma uzteikšanas gadījumā;

7.2.3. iestājoties nepārvaramas varas apstākļiem.

7.3. Iznomātājam ir tiesības, rakstiski informējot Nomnieku divas nedēļas iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, kā arī Nomnieka veiktos izdevumus nomas objektam, ja:

7.3.1. Nomnieka darbības dēļ tiek bojāts Nomas objekts;

7.3.2. Nomniekam ir bijuši vismaz trīs maksājumu kavējumi, kas kopā pārsniedz divu maksājumu periodu, tai skaitā, elektroenerģiju;

7.3.3. Nomnieks pārkāpj vai nepilda nomas līguma nosacījumus;

7.3.4. Nomnieks nodevis Nomas objektu apakšnomā.

7.4. Pēc savas izvēles Puses var izbeigt šo līgumu pirms termiņa, ja tas ir Puses interesēs, un ja par to ir rakstiski paziņots otrai Pusei vismaz trīs mēnešus iepriekš.

7.5. Ja pēc nomas tiesisko attiecību izbeigšanas Nomas objekts Nomnieka vainas dēļ netiek atbrīvots un nodots Iznomātājam, Nomnieks par Nomas objekta lietošanu (faktiskās nomas attiecības) Iznomātājam maksā nomas maksu par faktisko telpu izmantošanas laiku un līgumsodu 0,5 % apmērā no ikmēneša nomas maksas par katru dienu līdz Nomas objekta atbrīvošanai un nodošanai.

7.6. Iznomātājs tiesīgs vienpusēji izbeigt Līgumu, par to paziņojot Nomniekam. Šādā gadījumā Līgums tiek izbeigts Iznomātāja paziņojumā norādītajā termiņā, un Nomniekam ir pienākums nekavējoties sakārtot un atbrīvot Nomas objektu no Nomniekam vai trešajām personām piederošām lietām (tajā skaitā demontēt pakomātu).

7.7. Viss, kas atrodas Nomas objektā pēc Līguma izbeigšanas, uzskatāms par bezīpašnieka mantu, ar kuru Iznomātājs tiesīgs rīkoties pēc saviem ieskatiem.

**8. CITI NOTEIKUMI**

8.1. Šis līgums ir saistošs Pusēm un to tiesību un saistību pārņēmējiem. Tiesību un saistību pārņēmējiem 30 (trīsdesmit) dienu laikā līgums jānoslēdz no jauna.

8.2. Jautājumos, kas nav atrunāti šajā līgumā, Puses rīkojas saskaņā ar Latvijas Republikā spēkā esošajos normatīvajos aktos noteikto.

8.3. Ja kāds no šī līguma nosacījumiem zaudē spēku, tas neietekmē pārējo līguma noteikumu spēkā esamību.

8.4. Visi strīdi un domstarpības saistībā ar Līgumu, ko nevar noregulēt starp Pusēm pārrunu ceļā, tiek risināti Latvijas Republikas tiesu iestādēs atbilstoši Latvijas Republikā spēkā esošajiem normatīvajiem aktiem.

8.5. Līgums sastādīts latviešu valodā uz 4 (četrām) lapām un parakstīts elektroniski.

8.6. Pušu paraksti apliecina, ka tās ir pilnīgi iepazinušās ar Līgumu un piekrīt tā noteikumiem.

**13. pušu REKVIZĪTI UN PARAKSTI**

|  |  |
| --- | --- |
| Iznomātājs:  **Madonas novada pašvaldība**  Reģistrācijas Nr. 90000054572,  Adrese: Saieta laukums 1, Madona,  Madonas novads, LV-4801  Konts: Nr. LV37UNLA0030900130116  AS “SEB banka” | Nomnieks:  **\_\_\_\_\_\_\_\_\_\_\_\_\_\_\_\_\_\_**  Reģ.Nr.\_\_\_\_ \_\_\_\_\_\_\_\_\_\_\_\_\_,  Adrese: \_\_\_\_\_\_\_\_\_\_\_\_\_\_\_\_\_,  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts Nr.\_\_\_\_\_\_\_\_\_\_\_\_\_\_\_\_  Tālruņa Nr.: \_\_\_\_\_\_\_\_\_\_\_\_  Epasts\_\_\_\_\_\_\_\_\_\_\_\_\_\_\_\_\_ |